b'\n_START_ARTICLE_\nPesem Evrovizije 2019\n_START_SECTION_\nNapaka pri to\xc4\x8dkovanju\n_START_PARAGRAPH_\nNekaj dni po kon\xc4\x8danem tekmovanju je zveza EBU sporo\xc4\x8dila, da je med revizijo ugotovila napako pri to\xc4\x8dkovanju. Zaradi kr\xc5\xa1itve pravila, da pred kon\xc4\x8danim tekmovanjem nacionalne \xc5\xbeirije ne razkrivajo svojih glasov, je EBU razveljavil glasove beloruske \xc5\xbeirije. Za nadomestitev njihovih glasov so uporabili mehanizem, ki je zaveden v pravilniku, veleva pa, da na podlagi glasovanj dr\xc5\xbeav s podobno "zgodovino glasovanja" prera\xc4\x8dunajo to\xc4\x8dke. Pri prera\xc4\x8dunavanju pa je pri\xc5\xa1lo do \xc4\x8dlove\xc5\xa1ke napake, zaradi \xc4\x8desar so bile sporo\xc4\x8dene napa\xc4\x8dne strokovne to\xc4\x8dke Belorusije. Kon\xc4\x8dni rezultat se je tako spremenil kar 24. dr\xc5\xbeavam, nekaterim tudi kon\xc4\x8dno mesto. Slovenska predstavnika Zala Kralj & Ga\xc5\xa1per \xc5\xa0antl sta iz 13. mesta zdrsnila na 15. Napaka ni vplivala na prva \xc5\xa1tiri mesta.'